stanford-oval/wikipedia huggingface dataset:
Lobuche West

Lobuche West
| --- | --- |
Sijainti:     Nepal
Vuoristo:  Himalaja
Korkeus merenpinnasta:  6 145 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Lobuche West on Himalajalla Nepalissa sijaitseva vuorenhuippu. Huipun korkeus merenpinnan tasosta on 6 145 metriä.
Liuksialan kartano

Liuksialan kartano vuonna 1910.
Liuksialan kartano on Kangasalla sijaitseva kartano.
Liuksialasta, joka oli Kangasalan vanha kirkonkylä, muodostettiin vuonna 1566 kuninkaankartano. Ruotsin entinen kuningatar Kaarina Maununtytär asui kartanossa miehensä Ruotsin kuninkaan Eerik XIV:n kuoltua vuodesta 1577 lähtien. Hänen jälkeensä sen omistivat muun muassa hänen tyttärensä Sigrid Vaasa sekä tämän jälkeläiset Åke Tott ja Klaus Tott. Sitten Liuksialan kartano siirtyi Creutzeille. Vuodesta 1821 se on ollut Meurman-suvun omistuksessa. Kartanon osti tuolloin tykistökapteeni Karl Otto Meurman, tunnetun suomalaisuusmies Agathon Meurmanin isä. Osa suvusta suomensi nimensäkin Liuksialaksi. Kartano siirtyi aikanaan Agathon Meurmanin nuorimmalle pojalle, kunnallisneuvos Jalmari Meurmanille.
Kartanon päärakennuksen runko on vuodelta 1804 ja Berndt Blomin suunnittelema nykyinen ulkoasu vuodelta 1902. Kivikellarin arvellaan kuitenkin olevan jo 1500-luvulta. Kartanoon johtaa yli kilometrin pituinen koivukuja.
Kartanon alueella on ollut mahdollisesti 1300-luvulla rakennettu Kangasalan ensimmäinen kirkkorakennus, joka on kuitenkin tuhoutunut. Sen paikalla on Josef Stenbäckin suunnittelema kappeli, jonka Jalmari Meurman rakennutti vuosina 1917–1932.
Kirjallisuutta

Aakkula, Hilma: Liuksialan kartanon vaiheet.  (Kansanvalistusseuran kotiseutukuvauksia, 20-21)  Kansanvalistusseura, 1913.
Koskela, Hannu Suomen kartanot 3/8: Liuksialan kartanossa asui kuningatar, www.apu.fi, 4.7.2018
Virtapohja, Kalle: Liuksialan kartano Kangasalla. Meurmanit 200 vuotta isäntinä ja suomalaisen yhteiskunnan rakentajina.  Liuksialan kartanon maatalousyhtymä, 2021.  ISBN 9789529451777.
Louis Réard

Louis Réard (1897 – 16. syyskuuta 1984) oli ranskalainen autoinsinööri ja muotisuunnittelija, joka tunnetaan parhaiten bikinien keksijänä.
Réard keksi bikinit vuonna 1946 lähdettyään työstään autoinsinöörinä ja siirryttyään äitinsä alusvaatekauppaan.
Réard kilpaili Jacques Heimin kanssa maailman pienimmän uima-asun keksimisestä. Heimin suunnitelma oli nimeltään "Atomi". Réard nimesi bikinit Bikinin atollin mukaan.
Kaksiosaisia uima-asuja oli ollut ennenkin Hollywoodin ikoneilla ja pin-up-malleilla, mutta napa ei ollut näkynyt. Bikini oli aluksi enemmän sensaatio kuin menestys, mutta muutamat kuvaajat ja mallit uskaltautuivat kuvauksiin niissä ja Réard muodosti liiketoiminnan niiden ympärille.
Luettelo Suomen albumilistan ykkösistä vuonna 1969

Tämä on vuoden 1969 luettelo Suomen albumilistan ykkösistä, jota julkaisi Suosikki Suomen musiikkikauppiasliitto ry:n valtuuttamana nimellä Mitä Suomi soittaa. Lista ilmestyi kuukausittain.
| Kuukausi | Artisti | Albumi |
| --- | --- | --- |
| Tammikuu |  The Beatles | The Beatles |
Helmikuu: Danny
| Maaliskuu | Kirka | Kirka keikalla |
| Huhtikuu | Kirka | Kirka keikalla |
| Toukokuu | Kirka | Kirka keikalla |
| Kesäkuu | Kirka | Kirka keikalla |
| Heinäkuu |  Tom Jones | This Is Tom Jones |
| Elokuu |  Tom Jones | This Is Tom Jones |
| Syyskuu |  Tom Jones | This Is Tom Jones |
| Lokakuu |  The Beatles | Abbey Road |
| Marraskuu |  The Beatles | Abbey Road |
| Joulukuu |  Tom Jones | Live in Las Vegas |
Luettelo Suomen albumilistan ykkösistä vuonna 1968

Tämä on luettelo Suomen albumilistan ykkösistä vuonna 1968, jota julkaisi Suosikki Suomen musiikkikauppiasliitto ry:n valtuuttamana nimellä Mitä Suomi soittaa. Lista ilmestyi kuukausittain.
| Kuukausi | Artisti | Albumi |
| --- | --- | --- |
| Tammikuu |  Tom Jones | 13 Smash Hits |
| Helmikuu |  Tom Jones | 13 Smash Hits |
| Maaliskuu |  Tom Jones | 13 Smash Hits |
| Huhtikuu |  Tom Jones | 13 Smash Hits |
| Toukokuu |  Tom Jones | 13 Smash Hits |
| Kesäkuu | Irwin Goodman | Reteesti vaan |
| Heinäkuu | Irwin Goodman | Reteesti vaan |
| Elokuu |  Tom Jones | Delilah |
| Syyskuu |  Tom Jones | Delilah |
Lokakuu: Danny
Marraskuu: Danny
| Joulukuu |  The Beatles | The Beatles |
Lorenzo Bandini -palkinto

| Lorenzo Bandini -palkinto |
| --- | --- |
Maa:  Brisighella, Italia
Ensimmäinen palkinto:  1992
Viimeisin palkittu:   Antonio Giovinazzi
Lorenzo Bandini -palkinto (Lorenzo Bandini Trophy) on vuosittain jaettava palkinto yleensä nuorelle ja lupaavalle Formula 1 -kuljettajalle, joka on osoittanut radalla erityistä taistelutahtoa. Palkintoa on jaettu vuodesta 1992 asti italialaisessa kylässä nimeltä Brisighella. Tuo kylä oli vuonna 1967 menehtyneen Formula 1 -kuljettaja Lorenzo Bandinin kotikylä. Palkinto on nimetty Bandinin mukaan ja se annetaan aina edellisen vuoden suorituksista. Suomalaisista palkinnon on saanut Kimi Räikkönen vuonna 2004 ja Valtteri Bottas vuonna 2018.
Palkinnon voittajat

| Vuosi | Voittaja |
| --- | --- |
1992:  Ivan Capelli
1993: Ei jaettu
1994: Ei jaettu
1995:  David Coulthard
1996:  Jacques Villeneuve
1997:  Luca di Montezemolo
1998:  Giancarlo Fisichella
1999:  Alexander Wurz
2000:  Jarno Trulli
2001:  Jenson Button
2002:  Juan Pablo Montoya
2003:  Michael Schumacher
2004:  Kimi Räikkönen
2005:  Fernando Alonso
2006:  Mark Webber
2007:  Felipe Massa
2008:  Robert Kubica
2009:  Sebastian Vettel
2010:  Lewis Hamilton
2011:  Nico Rosberg
2012:  Bruno Senna
2013:  Piero Ferrari
2014:  Daniel Ricciardo
2015:  Mercedes
2016:  Max Verstappen
2017:  Ferrari
2018:  Valtteri Bottas
2019:  Antonio Giovinazzi
Käännös suomeksi
Lorenzo Bertelli

| Lorenzo Bertelli |
| --- | --- |

Henkilötiedot
Syntynyt: 10. toukokuuta 1988 
Kansalaisuus:   Italia
WRC-ura
Aktiivivuodet:  2011–
Nykyinen talli:  M-Sport Ford
Entiset tallit:  FWRT
Kilpailuja:  63
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  15
Ensimmäinen kilpailu:  Sardinian ralli 2011
Sijoitus kaudella 2022:  25. (6 p.)
Lorenzo Bertelli (s. 10. toukokuuta 1988) on italialainen ralliautoilija. Bertelli on muotitalo Pradan johtajan Patrizio Bertellin ja pääsuunnittelija Miuccia Pradan poika. Hänen isänsä oli vuonna 2014 Forbes-lehden mukaan Italian kahdeksanneksi rikkain mies 4,2 miljardin dollarin omaisuudellaan, ja hänen perheensä yhteenlasketuksi omaisuudeksi on arvioitu jopa 19,1 miljardia dollaria. Bertellin isoisoisä on Pradan perustaja Mario Prada.
Ralliura

Ralliuransa Bertelli aloitti vuonna 2010, ja hänen mentorinaan toimi entinen rallikuljettaja Piero Liatti. Hänen ensimmäinen MM-rallinsa oli vuoden 2011 Sardinian ralli, jossa hän sijoittui PWRC-luokan Mitsubishi Lancer EVO IX:llä yleiskilpailun 26:nneksi. Seuraavalla kaudella Bertelli ajoi koko PWRC-luokan MM-kauden.
Kausina 2013 ja 2014 kilpaili luokkaa ylempänä WRC 2 -luokassa, jossa sijoittui jälkimmäisellä kaudella kolmanneksi. Saman vuoden Sardinian rallissa Bertelli voitti myös luokkansa, ja otti ensimmäiset MM-pisteensä sijoittumalla yleiskilpailun yhdeksänneksi.
Kaudella 2015 Bertelli ajoi ensimmäistä kertaa WRC-kalustolla, oman yksityistiiminsä Ford Fiesta RS WRC:llä, osallistuen Korsikaa lukuun ottamatta kaikkiin sarjan kilpailuihin. Suomen ja Walesin ralleissa Bertelli onnistui ajamaan sijalle 10 saaden näin 1 MM-pisteen molemmista ralleista.
Kaudella 2016 Bertelli kilpaili Ruotsin rallia lukuun ottamatta kaikissa MM-osakilpailuissa. Kauden ja koko tähän astisen uran paras saavutus oli Meksikon rallin kahdeksas tila. Tämän lisäksi hän ajoi pisteille (10.) myös Australian rallissa.
Kaudella 2017 Bertelli osallistui vain kolmeen ralliin. Ruotsin rallissa alla oli oma 2016- mallinen Ford Fiesta mutta Meksikossa ja Argentiinassa Bertelli ajoi M-Sportin uudella, 2017 sääntöjen mukaisella WRC:lla. Maaliin asti Bertelli onnistui ajamaan vain Meksikossa kahden muun osakilpailun päättyessä teknisiin vastoinkäymisiin. Argentiinan rallin jälkeen Bertelli laittoi ainakin toistaiseksi ralliautoilijan uransa tauolle ja keskittyi tehtäviinsä perheen muotitalossa.
Love Somebody

| ”Love Somebody” Maroon 5 |
| --- | --- | --- |

Singlen tiedot
 Albumilta: Overexposed
 Äänitetty : 2012
 Julkaistu: 14. toukokuuta 2013
 Tekijä(t): Adam Levine, Ryan Tedder, Noel Zancanella, Nathaniel Motte
 Tuottaja(t): Tedder, Zancanella
 Tyylilaji: dance-pop
 Kesto: 03.49
 Levy-yhtiö: A&M Octone Records
Maroon 5:n muut singlet
| ”Daylight” 2012 | ”Love Somebody” 2013 | ”Maps” 2014 |
Love Somebody on yhdysvaltalaisen popyhtye Maroon 5:n kappale, joka julkaistiin neljäntenä singlenä yhtyeen neljänneltä studioalbumilta Overexposed toukokuussa 2013.
Kappaleen on kirjoittanut Adam Levine, Ryan Tedder, Noel Zancanella ja Nathaniel Motte. Sen on tuottanut Tedder ja Zancanella. ”Love Somebody” ylsi kotimaassaan Billboard Hot 100 -listalla parhaimmillaan sijalle 10.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Love Somebody | Levine, Tedder, Zancanella, Motte | Tedder, Zancanella | 3.49 |  |  |  |  |  |
|  |  |  |  | 3.49 |  |  |  |  |  |
Kokoonpano

Adam Levine – laulu
James Valentine – kitara, taustalaulu, koskettimet
Mickey Madden – basso
Matt Flynn – rummut
PJ Morton – koskettimet
Luettelo Suomen albumilistan ykkösistä vuonna 1970

Tämä on luettelo Suomen albumilistan ykkösistä vuonna 1970, jota julkaisi Suosikki Suomen musiikkikauppiasliitto ry:n valtuuttamana nimellä Mitä Suomi soittaa. Lista ilmestyi kuukausittain.
| Kuukausi | Artisti | Albumi |
| --- | --- | --- |
| Tammikuu |  Tom Jones | Live in Las Vegas |
| Helmikuu |  Roger Whittaker | Whistling |
| Maaliskuu |  Led Zeppelin | Led Zeppelin II |
| Huhtikuu |  Led Zeppelin | Led Zeppelin II |
| Toukokuu |  Led Zeppelin | Led Zeppelin II |
| Kesäkuu |  Simon & Garfunkel | Bridge over Troubled Water |
| Heinäkuu |  Simon & Garfunkel | Bridge over Troubled Water |
| Elokuu |  Creedence Clearwater Revival | Cosmo's Factory |
| Syyskuu |  Creedence Clearwater Revival | Cosmo's Factory |
| Lokakuu |  Creedence Clearwater Revival | Cosmo's Factory |
| Marraskuu |  Creedence Clearwater Revival | Cosmo's Factory |
Listaa ei julkaistu joulukuussa 1970
Luettelo Suomen albumilistan ykkösistä vuonna 1971

Tämä on luettelo Suomen albumilistan ykkösistä vuonna 1971, jota julkaisi Suosikki Suomen musiikkikauppiasliitto ry:n valtuuttamana nimellä Mitä Suomi soittaa. Lista ilmestyi kuukausittain.
| Kuukausi | Artisti | Albumi |
| --- | --- | --- |
| Tammikuu |  Creedence Clearwater Revival | Pendulum |
| Helmikuu | Irwin Goodman | St. Pauli ja Reeperbahn |
| Maaliskuu |  Creedence Clearwater Revival | Pendulum |
| Huhtikuu |  Creedence Clearwater Revival | Pendulum |
| Toukokuu |  Creedence Clearwater Revival | Pendulum |
| Kesäkuu | Viktor Klimenko | Stenka Rasin |
| Heinäkuu |  The Rolling Stones | Sticky Fingers |
| Elokuu | Viktor Klimenko | Stenka Rasin |
| Syyskuu | Viktor Klimenko | Stenka Rasin |
| Lokakuu | Viktor Klimenko | Stenka Rasin |
| Marraskuu |  Waldo de los Ríos | Symphonies for the Seventies |
| Joulukuu |  Waldo de los Ríos | Symphonies for the Seventies |
Lockheed L-1011 TriStar

| Lockheed L-1011 TriStar |
| --- | --- |
 Trans World Airlinesin L-1011 TriStar
Tyyppi:  matkustajalentokone
Alkuperämaa:   Yhdysvallat
Valmistaja:  Lockheed Corporation
Ensilento:  16. marraskuuta 1970
Esitelty:  26. huhtikuuta 1972
Tila:  käytössä (1 kpl)
Pääkäyttäjät:  Orbital ATK Barq Aviation British Airways (entinen)   Delta Air Lines (entinen)
Valmistusmäärä:  250 
Valmistusvuodet:  1968–1983
Muunnelmat:  Lockheed TriStar (RAF)  Stargazer
Lockheed L-1011 TriStar on kolmimoottorinen, laajarunkoinen, pitkän ja keskipitkän toimintamatkan matkustajalentokone, jota valmisti Kaliforniassa yhdysvaltalainen Lockheed Corporation, nykyisin Lockheed Martin. Koneen tuotanto alkoi vuonna 1970, ja sen pahin kilpailija oli McDonnell Douglasin DC-10. Boeing 747, DC-10 ja L-1011 olivat ensimmäiset matkustajalentokoneet, joista 1970-luvun alkuvuosina alettiin käyttää lempinimeä "Jumbo-Jet". Tristarin ensimmäisin tilaaja oli Eastern Airlines.
L-1011 ja DC-10 ovat hyvin samanlaisia koneita; ulkoisesti suurin ero on DC-10:n rungon ulkopuolinen moottori koneen takaosassa, kun L-1011:ssä takamoottori taas on integroitu runkoon.
Historiaa

1960-luvulla American Airlines toivoi hieman pienempää konetta kuin Boeing 747, mutta sillä piti pystyä lentämään pitkiä reittejä. Tämän seurauksena McDonnell Douglas kehitti DC-10:n ja Lockheed L-1011:n. Kun vaatimuksina olivat pitkät toimintamatkat ja se, että koneiden piti pystyä toimimaan jo olemassa olevilta kentiltä, kumpikin valmistaja päätyi kolmimoottoriseen ratkaisuun. Kaksimoottorinen kone olisi ollut taloudellisempi, mutta suurella polttoainekuormalla ne eivät olisi päässeet ilmaan kaikilta kiitoteiltä. Airbus kehitti muutamaa vuotta myöhemmin (ensilento: 1972, tuotantoon: 1974) laajarunkoisen Airbus A300:n, joka on kaksimoottorinen, mutta sen toimintamatka ei ollut kovin pitkä, ja sen matkustajakapasiteetti oli hieman pienempi.
L-1011 oli Lockheedin viimeinen kaupallinen lentokonetyyppi, ja sen suunnittelu aloitettiin vuonna 1968. Ensilento tapahtui 16.11.1970. Moottoreiden toimittaja Rolls-Royce oli joutunut konkurssiin hieman aiemmin, mikä viivästytti ohjelmaa. Britannian hallitus kansallisti Rolls-Roycen ja näin takasi moottoreiden valmistuksen. L-1011 ehti liikenteeseen noin vuotta myöhemmin kuin DC-10, mikä merkitsi etulyöntiasemaa DC-10:lle, mutta L-1011 osoittautui luotettavaksi konetyypiksi ja DC-10 sai siitä vakavan kilpailijan. Kova kilpailu ajoi koneiden hintoja alaspäin, mitä Lockheed ei kestänyt, ja L-1011:n valmistus lopetettiin 1983.
Onnettomuustilastojen valossa L-1011 oli turvallisempi kuin DC-10, jolle alussa sattui useita tuhoisia onnettomuuksia. DC-10 oli kuitenkin suositumpi konetyyppi.
L-1011-1 aloitti liikennöinnin vuonna 1972. L-1011-100:ssa oli suurempi polttoainekapasiteetti ja suurempi kantavuus; L-1011-200 oli tehokkaampi versio.
L-1011-500 oli L-1011-200:sta kehitetty, lyhennetty malli, jonka toimintamatka oli pitkä. Runkoa lyhennettiin 4,1 metriä, enimmäislentoonlähtöpainoa ja polttoainekapasiteettia suurennettiin sekä moottorit vaihdettiin tehokkaampiin. Myös avioniikkaa uudenaikaistettiin. L-1011-500 aloittii liikenteessä vuonna 1979. Kyseistä konetyyppiä valmistettiin vain 50 kappaletta.
Monia L-1011 -koneita parannettiin jälkeenpäin: esimerkiksi L-1011-50:ssä oli suurempi enimmäislentoonlähtöpaino ja vahvistettu runko, siivet ja rahtitila, kun taas L-1011-150:ssä oli suurempi enimmäislentoonlähtöpaino ja L-1011-250:ssä olivat uudet moottorit. Joitakin koneita muutettiin myös rahtiversioiksi.
L-1011:tä valmistettiin yhteensä 250 kappaletta, joista suurin osa oli L-1011-1 -versiota. L-1011 -tyypin koneita ei ole enää liikenteessä.
Teknisiä tietoja

|  | L-1011-1 | L-1011-100 | L-1011-200 | L-1011-500 | DC-10-30 (vertailu) |
| --- | --- | --- | --- | --- | --- |
| Pituus: | 54,17 m | 54,17 m | 54,17 m | 50,05 m | 55,50 m |
| Korkeus: | 16,87 m | 16,87 m | 16,87 m | 16,87 m | 17,70 m |
| Siipiväli: | 47,34 m | 47,34 m | 47,34 m | 50,09 m | 50,40 m |
| Istuimia max: | 400 | 400 | 400 | 330 | 399 |
| Paino tyhjänä: | 109 647 kg | 111 696 kg | 112 756 kg | 111 488 kg | 121 198 kg |
| Suurin lentoonlähtöpaino: | 195 045 kg | 211 375 kg | 211 375 kg | 224 980 kg | 263 085 kg |
| Suurin polttoainemäärä: | 72 360 kg | 80 905 kg | 80905 kg | 96 885 kg | 112 500 kg |
| Moottorit (3 kpl): | Rolls-Royce RB211-22B (186,8 kN) | Rolls-Royce RB211-22B (186,8 kN) | Rolls-Royce RB211-524B (222,4 kN) | Rolls-Royce RB211-524B (222,4 kN) | General Electric CF6-50A (218 kN) tai CF6-50C (226,9 kN) tai  CF6-50C1/CF6-50C2 (233,5 kN) tai CF6-50C2B (240,2 kN). |
| Normaali lentonopeus: | 0,84 Mach | 0,84 Mach | 0,84 Mach | 0,84 Mach | 0,83 Mach |
| Toimintamatka enimmäiskuormalla: | 5 319 km | 6 783 km | 6 820 km | 9 748 km | 7 415 km |
Onnettomuudet

Konetyyppi on ollut osallisena viidessä onnettomuudessa, joissa on tullut kuolonuhreja. Konetyyppi on ollut teknisesti hyvin luotettava.
29.12.1972 Eastern Air Linesin lento 401 putosi maahan inhimillisen virheen vuoksi. Nokkapyörän merkkivalo ei syttynyt laskeuduttaessa, minkä vuoksi laskeutuminen keskeytettiin. Kapteeni kytki vahingossa automaattiohjauksen pois päältä, minkä jälkeen kone törmäsi maahan, kun lentäjien huomio oli kiinnittynyt laskeutumistelineeseen ja syttymättömään merkkivaloon. Onnettomuudessa kuoli 101 henkeä.
19.8.1980 nousun jälkeen Saudian lennolla 163 (L-1011-200) havaittiin tulipalo ja kone teki onnistuneen hätälaskun. Pelastushenkilöstö sai oven auki vasta noin 15 minuutin kuluttua, jolloin kaikki 301 henkilöä koneessa olivat kuolleet.
23.12.1980 lennon aikana (L-1011-200) rengas räjähti, mikä teki reiän matkustamon lattiaan. Kaksi matkustajaa imeytyi koneesta nopean paineistuksen katoamisen vuoksi. (Saudia; Persianlahti)
2.8.1985 kone (L-1011-1) tuhoutui laskeutuessaan erittäin huonon sään vuoksi, 131 kuollutta. (Delta Airlines; Dallas/Fort Worth, Texas, USA)
3.5.1986 16 matkustajaa kuoli aikapommin räjähdettyä koneen (L-1011-100) ollessa portilla. (Air Lanka; Colombo, Sri Lanka)
Aiheesta muualla

Wikimedia Commonsissa on kuvia tai muita tiedostoja aiheesta .
www.airliners.net BFS - Business Flight Salzburgin Lockheed L-1011 TriStar 100:n matkustamo
www.airliners.net Hewa Bora Airwaysin Lockheed L-1011 TriStar 500:n ohjaamo
Eastern Airlinesin väreissä esiintyvä Lockheed L-1011 TriStar.
Kuvassa Lockheed L-1011 TriStarin projektiopiirrokset.
Kensington-lukko

Kensington-lukko kannettavassa tietokoneessa.
Kensington-lukko on pääasiassa tietokoneissa, kameroissa, projektoreissa ja muissa arvolaitteissa käytettävä laitteeseen kiinnittyvä lukko, joka voidaan avata joko avaimella tai numerokoodilla. Lukkoa käytetään muun muassa elektroniikkaa myyvissä liikkeissä ehkäisemään esittelykappaleiden varkauksia.
Wikimedia Commonsissa on kuvia tai muita tiedostoja aiheesta .
Live Letters

| Live Letters The Rasmus |
| --- | --- | --- |

DVD-julkaisun tiedot
 Äänitetty : 21. elokuuta 2004 (konsertti)
 Julkaistu: 2004
 Tuottaja(t): Baranga Film
 Ohjaaja: Niclas Fronda ja Frederik Löfberg
 Tyylilaji: rock
 Kesto: 01.47.00
muut julkaisut
|   | Live Letters  |   |
Live Letters on The Rasmuksen vuonna 2004 julkaisema, ensimmäinen DVD-julkaisu. Se sisältää 5.1-äänellä äänitetyn konsertin 21. elokuuta 2004 Gampel Open Airista, Sveitsistä, kaikki albumin Dead Letters 7 musiikkivideota ja lisämateriaalia sisältäen neljä musiikkivideon tekemistä kulissien takaa esitettelevää dokumenttia. Konsertin kappaleet ovat Dead Lettersiltä, Intolta ja Hell of a Testeriltä.
Konsertin kappaleet

First Day of my Life
Guilty
F-F-F-Falling
Still Standing
Time to Burn
Bullet
Everyday
One and Only
In the Shadows
Funeral Song
In my Life
Videot > Musiikkivideot

In the Shadows (Bandit version)
In the Shadows (Crow version)
In the Shadows (US version)
In my Life
First day of my Life
Funeral Song (the Resurrection
Guilty
Videot > Muut videot

The Rasmus interview [haastattelu]
In the Shadows [making of]
Guilty [making of]
In My Life [making of]
Funeral Song (the Resurrection) [making of]
Aiheesta muualla

The Rasmus
Live Premonition

| Live Premonition Firewind |
| --- | --- | --- |

CD-version kansi
Livealbumin tiedot
 Äänitetty : 12. tammikuuta 2008 Principal club theatre, Thessaloniki, Kreikka 
 Julkaistu: 12. marraskuuta 2008 
 Formaatti: 2CD, DVD, DVD+2CD
 Tyylilaji: heavy metal, power metal
 Levy-yhtiö: Century Media
Firewindin muut julkaisut
| The Premonition 2008 | Live Premonition 2008 |   |
Live Premonition on heavy metal -yhtye Firewindin ensimmäinen livealbumi. Se julkaistiin marraskuussa 2008. Albumista julkaistiin kolme eri versiota: tupla-CD, DVD sekä DVD:n ja molemmat CD:t sisältävä painos . Albumi on nauhoitettu Kreikan Thessalonikissa 12. tammikuuta 2008 .
Kappaleet

| --- | --- |
 DVD-versio Allegiance  Insanity  Into The Fire  Head Up High  Mercenary Man  Angels Forgive Me  My Loneliness  Circle Of Life  The Silent Code  Life Foreclosed  Destination Forever  Keyboard Solo  Guitar Solo  The Fire And The Fury  Drum Solo / Dreamchaser  Till The End Of Time  Deliverance  Brother's Keeper  Between Heaven And Hell  I Am The Anger  Falling To Pieces  Tyranny Bonusmateriaalit: Promovideot: Breaking The Silence  Falling To Pieces  Head Up High  Mercenary Man  Akustinen MAD TV -sessio: My Loneliness  Where Do We Go From Here?  Road Movie  Bootleg Live in Canada: Head Up High  The Fire And The Fury  Till The End Of Time :  CD Levy 1 Allegiance – 4.58  Insanity – 5.08  Into the Fire – 6.28  Head Up High – 4.12  Mercenary Man – 3.29  Angels Forgive Me – 5.25  My Loneliness – 3.58  Circle of Life – 4.26  The Silent Code – 4.37  Life Foreclosed – 4.55 Levy 2 Destination Forever – 3.59  Keyboard Solo – 1.48  Guitar Solo – 2.08  The Fire and the Fury – 3.53  Drum Solo / Dreamchaser – 3.23  Till the End of Time – 4.38  Deliverance – 6.49  Brother's Keeper – 5.16  Between Heaven and Hell – 5.48  I Am the Anger – 4.40  Falling to Pieces – 3.54  Tyranny – 5.29
Kokoonpano

Apollo Papathanasio – laulu
Gus G. – kitara
Bob Katsionis – kosketinsoittimet
Petros Christo – basso
Mark Cross – rummut
Arvostelut

Imperiumi: 8-/10
Aiheesta muualla

Live Premonition Discogsissa. (englanniksi)
Albumi Live Premonition Encyclopaedia Metallum -sivustolla (englanniksi)
Kensington and Chelsea

| Kensington and Chelsea |
| --- | --- |
 Kensington and Chelsean sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°30′07″N, 0°11′42″W
Pinta-ala:  12,1238 km2
Väkiluku:  156 197  (2018)
Lähialueet:  Brent, City of Westminster, Wandsworth, Hammersmith and Fulham
 fiKensington and Chelsea 
Kensington and Chelsea (Royal Borough of Kensington and Chelsea) on yksi Lontoon 32:sta kaupunkipiiristä ja sijaitsee City of Westminsterin länsipuolella ja Thamesin pohjoispuolella. Sen pinta-ala on 12 neliökilometriä, ja siellä asui vuonna 2017 noin 156 000 ihmistä, minkä ansiosta se on tiheimmin asuttu Lontoon kaupunkipiiri. Kaupunkipiiri muodostettiin vuonna 1965 yhdistämällä Kensington ja Chelsea.
Kensington and Chelsean alueella sijaitsee useita yliopistoja, museoita ja suuria tavarataloja sekä suurlähetystöjä. Kaupunkipiiri on yksi Lontoon kalleimmista asuinalueista, ja vuonna 2004 siellä asui suurempi osuus ylimmän tuloluokan (vuositulot yli 60 000 puntaa) ihmisiä kuin millään muulla alueella.
Loppisjärvi (Orivesi)

| Loppisjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°39′57″N, 24°09′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pukalan valuma-alue (35.39)
Laskuoja:  oja Pukalaan 
Järvinumero:  35.393.1.003
Mittaustietoja
Pinnankorkeus:  143 m  
Rantaviiva:  0,559 km  
Pinta-ala:  1,995 ha  
Saaria:  ei saaria 
 fiLoppisjärvi 
Loppisjärvi  tai myös Muurainlammi on Pirkanmaalla Orivedellä Pukalan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,0 hehtaaria ja se on 200 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 550 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Pukalan alueeseen (35.393) se kuuluu. Järven vedenpinnan korkeus on 143 metriä mpy.